**Forslag fra NISK avd. Oslo, Akershus, Østfold til NISK GF 2013.**

**Krav om kjent PRA status**

I våre avlskriterier er det et krav om kjent status for CLAD for å kunne få en hund godkjent for avl, mens det bare er anbefalt kjent status for PRA.

På bakgrunn av at det finnes bærere av både PRA rcd1 og PRA rcd4 i vår avlsbase ønsker vi å fremme følgende forslag;

NISK er forpliktet til å arbeide for at vi ikke avler syke hunder. For arvelig sykdommer som CLAD og PRA kan dette enkelt unngås, ved at vi vet om våre avlshunder er bærere eller ikke. Dersom vi starter testingen nå, er det et godt håp om at vi unngår å få et samme høye antall bærere som vi ser det finnes i andre raser.

**På bakgrunn av dette fremmer NISK avd 1 følgende forslag på NISK GF 2013:**

* Nisk avlsråd innfører krav om kjent PRA status for begge foreldre som skal benyttes i godkjent parring.
* Kravet innføres med virkning fra 1.6.2013
* Fra 1.1.2014 skal utelukkende hunder med kjent PRA rcd1 og PRA rcd4 kunne stå på NISK avlsliste.

Forslag om dispensasjon for følgende: Sæd fra NKK`s sædbank som er frosset før restriksjonen trådte i kraft. Forutsetningen for slik dispensasjon er at frossen sæd fra hannhund brukes på tispe som er fri for dette PRA-genet.

NISK er forpliktet til å arbeide for at vi ikke avler syke hunder. For arvelig sykdommer som CLAD og PRA kan dette enkelt unngås, ved at vi vet om våre avlshunder er bærere eller ikke.

**Med vennlig hilsen**

**Styret i NISK avd. Oslo, Akershus og Østfold.**